
                 2007 nr…..

Projekteerimistingimuste määramine
( Balti Elektrijaama trafode tulekustutuspumpla ehitamine )

Vastavalt Kohaliku omavalitsuse korralduse seaduse § 30 lõike1 punktile 2, Planeerimisseaduse § 9 lõike10 punktile 1, Ehitusseaduse §19  lõikele 3 ning Narva Linnavolikogu 26.08.2004 määrusele nr 42/38 “Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:

Määrata projekteerimistingimused Balti Elektrijaama trafode tulekustutuspumpla ehitusprojekti koostamiseks ilma detailplaneeringut koostamata järgnevalt:             

	1. ÜLDANDMED



	1.1  Omanik                                           
	AS Narva Elektrijaamad, reg.kood 10579981
Auvere küla, Vaivara vald, 40101 Ida-Virumaa

Postiaadress: Elektrijaama tee 59,  21004 Narva

	1.2  Asukoht, algandmed                                         
	Narva linn,  Elektrijaama tee 59, 

Projekteeritava hoone ehitisalune pindala: ≈ 70,0 m2
Maakasutuse sihtotstarve: tootmishoonete maa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus  22.01.07.a avaldus nr.93/1-11 
Tellija, AS Narva Elektrijaamad volitatud isik : UAB “TEKOS”, äriregistrikood  155988797, Visaginas, Leedus, mille esindajana tegutseb direktori asetäitja Irina Fomitšjova 
1.4.2 Ehitusseadus, Planeerimisseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on Balti Elektrijaama trafode tulekustutuspumpla ehitamine ilma detailplaneeringut koostamata.
	3. ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;
- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“.
3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg 4 p1).

3.4 Projekt peab olema heaks kiidetud kõigil ehitusseadusega ettenähtud juhtudel.

3.5 Esitada projekti nimetus vastavalt projekteerimistingimustele.

3.6 Väljastatud projekteerimistingimused lisada projekti kausta.

3.7 Esitada töödekorraldamise projekt. ( Narva linna ehitusmäärus § 23, Töötervishoiu ja tööohutuse nõuded ehituses §4). 
	4. ARHITEKTUURSED JA LINNAEHITUSLIKUD TINGIMUSED


4.1 Arhitektuur:  kergehitis. 
4.2 Hoone lubatud suurim kõrgus nullist: kuni 6,0 m. 
4.3 Katusekalle: 0-15°
4.4 Katusekatte materjal: tuldtõkestav, vastavalt ehitusmaterjalide ja-toodete terviseohutuse nõuetele.
4.5 Välisviimistlus: sandwish-tüüpi seinapaneelid. Kasutada kombineeritud keskkonda sobivaid värvilahendusi. Värvilahenduse pass esitada projekti koosseisus. 

4.6 Hoone tehnosüsteemide projekteerimine.

4.7 Asendiplaan: näidata tehnovõrgud ja ehitised, valgustimastide, sõidu- ja kõnniteede ning parkimiskohtade paiknemine, määratleda pinnakatted, lahendada väljasõit krundilt.
4.8 Keskkonnakaitsemeetmed: lahendada projekti koosseisus. Lahendada kõlbmatu ehitusprahi utiliseerimine. 
4.9 Tagada selgus ja jooniste hea loetavus. Projekti koosseisus esitada lisaks:   

- piirdekonstruktsioonide sooja- ja mürapidavused,

- põrandate plaan ja lõiked,

- vundamendi, karkassi sammaste ja katuse plaanid, 

- paneelidest hoone vaated ja paneelide spetsifikatsioon, 

- akende ja uste eksplikatsioon,

- evakuatsiooniskeem jne.

	5. INSENERTEHNILISED ERITINGIMUSED



5.1 Projekti koosseisus esitada insener-tehnilised projektlahendused. 

5.2 Eriosadele taotleda tehnilised tingimused ja projektid kooskõlastada vastavate võrguvaldajatega.
	6. KOOSKÕLASTUSED




6.1    Ida-Eesti Päästekeskuse Narva Keskkomando.

6.2    Ida-Virumaa Keskkonnateenistus.
6.3    AS Narva Elektrijaamad.

6.4    Narva Linnavalitsuse Arhitektuuri- ja Linnaplaneerimise Amet.
	7. RAKENDUSSÄTTED



7.1 Korraldus jõustub seadusega ettenähtud korras.
7.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Sofja Homjakova

Ants Liimets

Abilinnapea ( linnapea ülesannetes)

 Linnasekretär

